शेशेख चिली परतून बेरोजगार जालो! पयशे जोडपाचें दुसरें खंयचेंच साधन नासतना ताणें जंगलांत वचून लाकडां तोडपाचें काम आपणायलें. सदां वरी शेख कुराड फिरयत जंगलांत गेलो.
 जंगलांत पावल्या उपरांत शेख झाडाचेर चडलो आनी एक घटमूट खांदी कापपाक ताणें सुरवात केली. साबार मुयो खाद्ये वयल्यान ताच्या फाटल्यान वचत आशिल्ल्यो. शेखान तांचें बारीकसाणेन निरिक्षण केलें. त्यो कितली कार्यरत आशिल्ली! पूण त्यो खंय वताल्यो? झाडाचे खादयेचेर मंद गतीन चडटात ते पळोवपाक तो फाटीं फिरलो आनी खांदी कापत रावलो.
 करररsssss! शेख कापत आशिल्ली खांदी सकयल पडली, आनी ताचेर शेख!
 'तुका मार लागलो? ' शेखाक उबो रावपांत मदत करीत थंयच्यान वचपी एकल्यान विचारलें.
 तो प्रवाशी शिंवपी आशिल्लो, ज्योतिशी न्हय! पूण कांय पयशे जोडपाची आस जावन ताणें हयकार दिलो.
 शिंवप्यान शेखाल्या तळहाता कडेन बारीकसाणेन पळोवपाचें नाटक केलें. .
 'मरण तुज्या फाटल्यान पडला! ' ताणें गंभीरपणान म्हणलें.
 'हाय अल्लाह! ' शेखान बोवाळ केलो.
 'पूण हें तुजें रक्षण करतलें, 'शिवप्यान बोल्सांतल्यान काळो दोर काडून ताचेर कितें तरी बडबड करीत शेखाल्या गळ्यांत घालताना म्हणलें.
 शेखान ताचे उपकार मानले, पडिल्ली खांदी उबारली आनी खोल विचारांत चलपाक लागलो.
 'कितें जालां? ' शेखाचे बायलेन विचारलें. तिणे हातांतलें काम सकयल दवरीत ताका पिवपा खातीर एक ग्लास थंड उदक हाडलें. शेख चिलीन भंयान ताच्या गळ्यांतलो काळो दोरो फिरयत जंगलांत घडिल्लें प्रकरण सांगलें.
 फुडल्या खिणाक तिणें तो काळो दोरो धरलो, ओडलो आनी तोडलो. तिणें म्हणलें, 'आतां तूं हीं सगळीं मूर्खपणां विसरपाक शकतलो!
 शेखा तेन्नाच न्हिदलो आनी ताणें दोळे धांपले.
 'कितें जालें? ' फौजियान विचारलें.
 त्याच खिणाक ताची आवय घरा भितर सरली.
 'अम्मीजी, तुज्या मोगाच्या चल्याक तो मेलो अशें दिसता! ' तिचे सुनेन म्हणलें आनी तिका सगळी कथा सांगली. आतां शेखाल्या मूर्खपणाचेर बकच्छयो उडोवपाची संद ताच्या अम्मी कडेन पावली! तिणें वा फौजियान कितेंय सांगल्यार शेखाक तो जिवंत आसा म्हणपाचो विश्वासूच जालो ना!
 ताका सोडून, दोगूय बायलो आपल्या घरच्या कामांनी व्यस्त जाल्यो. शेख जमनीचेर आड पडलो. थोड्या वेळान ताणें दोळे उगडले आनी हेवटेन तेवटेन पळयले, पूण जेन्ना ताची बायल ताचे कडेन पळयताली तेन्ना तो दोळे धांपतालो.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 